Լինդսի Լոհանի անձնական կյանք

Ամերիկացի դերասանուհի և երգչուհի Լինդսի Լոհանը իր պատանեկությունից սկսած բարձրաշխարհիկ կյանք է վարել։ Առևտրային հաջողություններից և քննադատների կողմից ճանաչվելուց հետո՝ Լոհանը ապահովել է իր պատանեկան կուռքի կարգավիճակը և արժանացել է լրատվամիջոցների լայնածավալ ուշադրությանը: Սկսած 2007 թվականից Լոհանի կյանքում եղել են իրավական խնդիրներ ու կախվածության դեմ պայքար, ինչը հանգեցրել է կարիերայի հետընթացի և գրեթե սնանկացման: Նրա իրավական խնդիրները շարունակվել են մինչև 2015 թվականը: Նրա իրավական և կախվածության խնդիրներին զուգահեռ դատարանի կողմից սահմանված կարգով վերականգնողական մի քանի ժամանակաշրջան է ունեցել, նրա բուռն ընտանեկան կյանքն ու անձնական հարաբերությունները նույնպես բարձրաձայն կերպով են հրապարակվել և փաստագրվել:

## Վաղ կյանք
### Ընտանիք և մանկություն
Լոհանի հայրը՝ Մայքլը բանտարկվել է բաժնետոմսերի խարդախության գործով, երբ Լոհանը չորս տարեկան է եղել և ձերբակալվել է գրեթե մեկ տասնյակ անգամ։ 2007 թվականին Լոհանը պատմել է իր բուռն մանկության մասին, այն նույն տարում, երբ նրա ծնողները վերջնականապես ամուսնալուծվել են։ «Ես ինձ երկրորդ ծնող եմ զգում այն առումով, որ օգնել եմ ընտանիքը մեծացնել... Ինձ շատ են դրել մորս և հորս միջև»։ Չնայած վեճերին՝ Լոհանը շատ սիրով է խոսել իր ընտանիքի մասին։ Այնուամենայնիվ 2007, 2008 և 2009 թվականներին նա խոստովանել է, որ խզել է կապը հոր հետ՝ նկարագրելով նրա վարքագիծը որպես անկանխատեսելի և անտանելի։

2012 թվականին մոր՝ Դինայի հետ կռվից հետո Լոհանը բարկացած կերպով զանգահարել է հորը՝ պնդելով, որ իր մայրը «խելագարի» նման կոկաինի է օգտագործում։ Նրա հայրն ակնհայտորեն ձայնագրել է զանգը և այն հրապարակել տաբլոիդներին։ Ժապավենը այնուհետև տարածվել է և արժանացել ԶԼՄ-ների ուշադրությանը։ 2013 թվականի *«Կանյոններ»* ֆիլմը նկարահանելիս Լոհանը նկարահանել է մի տեսարան գործընկերոջ՝ Ջեյմս Դինի հետ, որտեղ պատկերված է դերասանուհու վրա հարձակումը Դինի կողմից: Այն ավարտվել է նրանով, որ Լոհանը լացելով ընկնում է գետնին։ Հետագայում հաճոյախոսություններ են արվել այդ տեսարանում իր խաղի մասին, ինչին նա պատասխանել է, որ «Ես դրա հետ կապված մեծ փորձ եմ ձեռք բերել հայրիկիցս»։ Մինչև 2023 թվականը Լոհանը լավ հարաբերությունների մեջ է եղել իր երկու ծնողների հետ, քանի որ ընտանիքը հավաքվել է հուլիսին, որն ըստ տեղեկությունների առաջին անգամն է եղել, երբ նրանք բոլորը միասին են եղել առնվազն յոթ տարվա ընթացքում։

### Պատանեկան տարիներ
Լոհանը պատմել է, որ իր առաջին խնդիրները ծագել են, երբ 15 տարեկանում ինքն է տեղափոխվել Կալիֆոռնիա։ 2013 թվականին Օփրա Ուինֆրիի հետ իր հարցազրույցում Լոհանը խոսել է իր ֆինանսական ուղղորդման բացակայության մասին և այն մասին, թե ինչպես են իր վաղ իրավական խնդիրներն իրեն անհանգստացրել, քանի որ նա բավականին լուրջ կերպով խորացել է թմրամոլության մեջ։ Նույն հարցազրույցում Լոհանը խոստովանել է, որ որոշակի ժամանակ է պահանջվել, մինչև նա կարողացել է ինքն իրեն խոստովանել, որ խնդիր ունի:

Լոս Անջելես տեղափոխվելուց հետո Լոհանը կարճ ժամանակով ապրել է Դիսնեյի աստղ Ռեյվեն-Սիմոնեի հետ, չնայած Սիմոնեն ասել է, որ Լոհանը շատ քիչ է եղել բնակարանում՝ պնդելով, որ նա ընդամենը երեք անգամ է եղել այնտեղ։ «*[[Ստոր աղջիկները (ֆիլմ)|Ստոր աղջիկները]]*» ֆիլմից հետո Լոհանը մի քանի տարի ապրել է Լոս Անջելեսի հյուրանոցներից դուրս, որից երկու տարին անցկացրել է Chateau Marmont-ում: 2007 թվականի վերջին ավելի մշտական բնակության վայրում հաստատվելուց հետո՝ նա բացատրել է, որ «չի ուզում մենակ մնալ», բայց որ «դա այդքան էլ հետևողական ապրելակերպ չէ»։ Նա մի շարք ավտովթարների է ենթարկվել, որոնց մասին լայնորեն հաղորդվել է 2004 թվականի օգոստոսին, 2005 թվականի հոկտեմբերին և 2006 թվականի նոյեմբերին, երբ նա ստացել է թեթև վնասվածքներ, որոնցից մեկի ժամանակ պապարացին փորձել է լուսանկարել նրան և արդյունքում հարվածել է իր մեքենային։ Լոս Անջելեսում աշխատելու ընթացքում Լոհանը տառապել է էր նյարդային բուլիմիայով։

## Անձնական հետաքրքրություններ
Լոհանը մի քանի անգամ նշել է ինքնակենսագրական գրելու իր հետաքրքրության մասին՝ 2018 թվականին նշելով, որ ծրագրում է թողարկել այն մոտ ապագայում։

Լոհանը վարժ տիրապետում է ֆրանսերենին և հասկանում է ռուսերեն։ Նա ասել է, որ սովորում է իտալերեն, արաբերեն և թուրքերեն։

### Կրոն
Լոհանը կաթոլիկ ընտանիքում է մեծացել։ 2016 թվականի ապրիլին Լոհանը սովորել է իսլամ և մտածել է դավանափոխության մասին։ Լոհանին հրապարակավ նկատել են գլխաշորով և Ղուրանը ձեռքին, ինչի արդյունքում ԶԼՄ-ների լուսաբանումները կասկածի տակ են դնում նրա հավատքը, թեև Լոհանի ընտանիքը հերքել է, որ նա փոխել է կրոնը։ 2017 թվականի փետրվարին օդանավակայանում տեղի ունեցած միջադեպից հետո, երբ Լոհանին խնդրեցին հանել գլխաշորը անվտանգության ծառայություն անցնելիս՝ նա հրապարակավ հայտարարել է, որ իր հանդեպ այդ մեղադրանքները «ռասայական բնույթ են կրել»։ Ավելին նա Instagram-ի իր կենսագրության մեջ գրել է «Salam Aleikum», որը կրոնական ողջույն է մուսուլմանների շրջանում։

2019 թվականի հունվարին Լոհանը հարցազրույցներից մեկում ասել է, որ օրական երեք անգամ մեդիտացիա է անում։

## Բնակավայր
Լոհանը մեծացել է Լոնգ Այլենդում և 15 տարեկանում ինքնուրույն տեղափոխվել է Լոս Անջելես։ Նա կարճ ժամանակով վերադարձել է Նյու Յորք՝ 2014 թվականին վերականգնողական փուլից դուրս գալուց հետո, ինչպես նաև ապրել է Լոնդոնում 2014-2016 թվականներին, այն բանից հետո, երբ ստորագրել է բեմական ներկայացում West End-ում և փախել է հանրության ուշադրությունից, որը նա ստացել է Միացյալ Նահանգներում գտնվելու ժամանակ։ Նա այն ժամանակ նշել է՝ «Ես կարող եմ ինքնուրույն գնալ այստեղ [Լոնդոն] վազելու:… Ես անում եմ դա ամեն առավոտ և մտածում եմ, թե ինչպես են իմ ընկերները Նյու Յորքում դեռ այդ ժամանակ խնջույքներ կազմակերպում: Ինձ պետք էր մեծանալ և Լոնդոնն ինձ համար ավելի լավ վայր է եղել դա անելու համար, քան որևէ այլ տեղ», այնուհետև նա ավելացրել է՝ «Ինձ համար դա իսկապես տարօրինակ և հիանալի էր»։ 2016 թվականից նա բնակվել է Դուբայում։ Լոհանը բացատրել է իր որոշումը՝ ասելով, որ «Կա որոշակի հանգստություն, որը ես գտնում եմ այնտեղ... Չկան պապարացիներ, չկան տեսախցիկներ: Դա ինձ համար մեծ խնդիր է»։

## Սոցիալական և քաղաքական հայացքներ
2016 թվականի հոկտեմբերին և 2017 թվականի հունվարին Լոհանը մեկնել է Թուրքիա՝ սիրիացի փախստականների ճամբարներ այցելելու, Թուրքիայի նախագահ Ռեջեփ Թայիփ Էրդողանի և սիրիացի փախստական աղջկա՝ Բանա ալ Աբեդի հետ հանդիպելու համար։

2017 թվականի հոկտեմբերին Լոհանը քննադատության է ենթարկվել Հարվի Վայնշտեյնին պաշտպանելու համար, որի հետ նա աշխատել է մի քանի ֆիլմերում։ Նա ասել է, որ կինը՝ Ջորջինա Չապմենը պետք է մնա նրա հետ։ Վայնշտեյնը մեղադրվել է սեռական ոտնձգությունների և բռնաբարության մեջ: Ավելի ուշ Լոհանը պարզաբանել է դա ասելով՝ «Ես տխուր եմ լսել իմ նախկին գործընկեր Հարվի Վայնշտեյնի դեմ մեղադրանքների մասին: Որպես մարդ, որն ապրել է իր կյանքը հանրության աչքի առաջ՝ ես զգում եմ, որ մեղադրանքները միշտ պետք է հնչեցվեն իշխանությունների հաշվին, այլ ոչ թե մեդիայում»։

2018 թվականի սեպտեմբերին Լոհանը հակասությունների ալիքի և քննադատության է արժանացել այն բանից հետո, երբ նա ուղիղ հեռարձակմամբ փորձել է իրեն պահել անօթևան կնոջ երեխաներին Instagram Live-ում այն բանից հետո, երբ նրանք հրաժարվել են նրա օգնությունից: Տեսանյութում նա կնոջը մեղադրել է երեխաների թրաֆիքինգի մեջ և ընտանիքին անվանել «սիրիացի փախստականներ», թեև միջադեպի վերաբերյալ լրացուցիչ պարզաբանումներ չեն տրվել։

### Քաղաքական հետաքրքրություններ
2008 թվականի ԱՄՆ նախագահական արշավի ժամանակ Լոհանն առաջարկել է իր ծառայությունները Բարաք Օբամայի դեմոկրատական ընտրություններում, սակայն մերժում է ստացել։ Բլոգի գրառման մեջ Լոհանը քննադատել է լրատվամիջոցներին, իսկ այնուհետև հանրապետական փոխնախագահի թեկնածու Սառա Փեյլինին քաղաքականության վրա չկենտրոնանալու համար և դատապարտել է Փեյլինի դիրքորոշումները համասեռամոլության, ծնելիության վերահսկման և աբորտի վերաբերյալ։ Լոհանը նախկինում ցանկություն է հայտնել գնալ Իրաք՝ 2006 թվականին իրաքյան պատերազմի և Հիլարի Քլինթոնի հետ ԱՄՆ շրջագայության ժամանակ։ 2012 թվականի նախագահական ընտրություններում Լոհանը սատարել է հանրապետական թեկնածու Միթ Ռոմնիին, ինչը ստիպել է ABC News-ին նրան անվանել «քաղաքական շրջազգեստ»։ Շաբաթներ անց նա թվիթերում հնչեցրել է Օբամային սատարող խոսքեր։

Բրեքսիթի հետ կապված մի քանի հրատապ հարցերի վերաբերյալ իր քննադատությունից հետո Լոհանը աջակցություն է ստացել իր քաղաքական հայացքների համար՝ կապված իր անսպասելի ուշադրության և այդ հարցում բուռն համոզմունքների հետ։

## Հարաբերություններ
Լոհանը սկսել է հանդիպել դերասան Վիլմեր Վալդերամայի հետ 2004 թվականին։ Նա նաև նկարահանվել է «70-ականների շոուի» մի էպիզոդում, որտեղ Վալդերրաման եղել է պարբերական հյուր: Նրանց բաժանումից հետո Լոհանը գրել է իր «Over» երգը: Նա հանդիպել է Hard Rock սրճարանի ժառանգորդ Հարրի Մորթոնի հետ 2006 թվականին։ Այնուհետև Լոհանը 2008 թվականին հարաբերություններ է սկսել դիջեյ Սամանթա Ռոնսոնի հետ։ Նա Ռոնսոնի հետ վարել է ակումբային միջոցառումներ։ 2009 թվականի ապրիլին Ռոնսոնի հետ բաժանվելուց հետո՝ Լոհանը հայտնվել է ծանոթությունների տեսահոլովակում, որը հայտնվել է կատակերգական «Funny or Die» էջում։ Դիտվել է 2.7 միլիոն անգամ առաջին շաբաթվա ընթացքում և ստացել բարենպաստ մեկնաբանություններ լրատվամիջոցներից։ 2016 թվականին պարզվել է, որ Լոհանը նշանվել է լոնդոնաբնակ ռուս գործարար Էգոր Տարաբասովի հետ, նրանք սկսել էին հանդիպել նախորդ տարում։ Նշանադրությունը դադարեցվել է անմիջապես այն բանից հետո, երբ նրանք լուսանկարվել են Միկոնոսի լողափում ֆիզիկական վիճաբանության ժամանակ և հայտնվել է տեսանյութ, որտեղ Լոհանը մեղադրել է նրան բռնության մեջ։

2021 թվականին Լոհանը հայտարարել է ֆինանսիստ Բադեր Շամմասի հետ իր նշանադրության մասին՝ երեք տարվա ծանոթությունից հետո և նրանք ամուսնացել են 2022 թվականին։ Բադեր Շամմասը Քուվեյթի քաղաքացի է և Քուվեյթի տասներկու քրիստոնյա ընտանիքներից մեկի՝ Շամմաս ընտանիքի անդամ։ 2022 թվականի հուլիսի 2-ին ներկայացուցիչը հաստատել է, որ Լոհանը և Շամմասը ամուսնացել են այն բանից հետո, երբ նա Instagram-ի իր ծննդյան գրառման մեջ նրան անվանել է իր «ամուսինը»։ 2023 թվականին նա ծնել է իրենց որդուն։ Ստեֆեն Քարին և Այեշա Քարրին նրա կնքահայրն ու կնքամայրն են։

### Ընկերական հարաբերություններ
2000-ական թվականներից ի վեր Լոհանը սիրո-ատելության մի շարք ընկերություններ է ունեցել մի քանի հայտնի մարդկանց հետ, որոնց ԶԼՄ-ները անվանել են նրա «ֆրենեմիներ»: Ամենաուշագրավ օրինակը նրա հարաբերություններն են սոցիալական և ռեալիթի հեռուստատեսային անձնավորություն Փերիս Հիլթոնի հետ: Դուետը միմյանց վիրավորել է ԶԼՄ-ներում, բայց ի վերջո նմանատիպ հարաբերությունները շարունակվել են մինչև 2013 թվականը, երբ Հիլթոնի կրտսեր եղբայր Բարրոնը Լոհանին մեղադրել է ակումբի սեփականատեր Ռեյ Լեմոյնին Մայամիում Art Basel փառատոնի ժամանակ ծեծի ենթարկելու մեջ և Հիլթոնը արագ արձագանքել է ի պաշտպանություն նրա սոցիալական ցանցերում: Ավելի ուշ Լեմոյնը պարզաբանել է և հայտարարել, որ Լոհանը կապ չունի այդ տեսարանի հետ և նրա դեմ երբեք մեղադրանք չի առաջադրվել: 2014 թվականի «Լինդսի» վավերագրական սերիալում տեղի ունեցած միջադեպի մասին հարցին Լոհանը ասել է, որ «որևէ դեր չի ունեցել դրանում»։ 2022 թվականի դրությամբ նրանք հաշտվել են և Հիլթոնը պիտակել է թշնամանքը՝ որպես «շատ հիմար վեճ»։ Իր պատանեկան կարիերայի սկզբում Լոհանը բարձր վեճ է ունեցել Դիսնեյի աստղ Հիլարի Դաֆի հետ, այն բանից հետո, երբ երկուսն էլ թվացյալ հանդիպել են Աարոն Քարթերի հետ մոտավորապես նույն ժամանակ: Նրանք հաճախ են հիշատակվել միմյանց հարցազրույցներում և Լոհանը կատակել է այդ վեճի մասին՝ 2004 թվականի *Saturday Night Live-*ի մեկ էպիզոդում: 2007 թվականի սկզբին հակամարտությունն ավարտվել է, քանի որ Լոհանը աջակցել է Դաֆի ալբոմի թողարկմանը։

2013 թվականին *«Պատանի դրամայի թագուհու խոստովանություններ» ֆիլմի* դերասանուհի Մեգան Ֆոքսը հիշատակել է Լոհանին, երբ նա խոսել է Մերիլին Մոնրոյի մասին, ասելով՝ «որ Լոհանը վստահելի չէր, նա գրեթե անապահով է... Նա ունեցել է աշխարհի ողջ ներուժը և դա սպանել է այն իր մեջ»։ Ֆոքսը ավելի ուշ բացատրել է իր մեկնաբանությունները՝ «Ես փորձեցի զուգահեռներ անցկացնել Լինդսիի և Մերիլինի միջև, որպեսզի ցույց տամ իմ տեսակետը, որ թեև Մերլինն այժմ կարող է կուռք լինել, սակայն ցավոք նրան չեն հարգում և լուրջ չեն վերաբերվում մինչ նա դեռ կենդանի էր», ապա ավելացրել է՝ «Ես մտադիր էի, որ դա լինի Հոլիվուդում նմանատիպ փորձ ունեցող երկու կանանց փաստացի համեմատություն: Ցավոք, դա վերածվել է նրան, որ ես առաջարկեցի այն, ինչ իրականում շատ ավելի անկիրթ կարծիք ճանաչվեց: Միանաշանակ չի եղել որևէ մտադրություն՝ Լինդսիին քննադատելու կամ նվաստացնելու վերաբերյալ»։

### Սեռական կյանք
Խոսելով իր սեռական կողմնորոշման մասին՝ Լոհանն ասել է, որ ինքը լեսբուհի չէ։ Հարցին, թե արդյոք նա բիսեքսուալ է՝ նա պատասխանել է «Գուցե, այո», հավելելով՝ «Ես չեմ ուզում ինձ պիտակավորել»։ Այնուամենայնիվ 2013 թվականի հարցազրույցներից մեկում նա ասել է՝ «Ես գիտեմ, որ ես հետերոսեքսուալ եմ: Ես նախկինում հանդիպել եմ աղջիկների հետ և հարաբերություններ եմ ունեցել մի աղջկա հետ: Բայց կարծում եմ, որ ես պետք է փորձեի դա և կարծում եմ, որ այլ բան էի փնտրում»։

## Կախվածություն
Մինչև 2007 թվականը, նրա ապրելակերպը «ճնշել է» նրան, մի անգամ նա նշել է, որ նա սկսել է ավելի շատ ուշադրություն գրավել իր ուշ գիշերային կերպարի համար, քան իր կինոաշխատանքի և բախվել է մի շարք օրինազանցույունների հետ։ 2014 թվականին Օփրա Ուինֆրիի հետ իր հարցազրույցում նա իրեն նկարագրել է որպես «կախվածություն ունեցող», նշելով, որ ալկոհոլն իր համար այլ բաների ընդունման միջոց է եղել: Նա նաև խոստովանել է, որ կոկաին է օգտագործել «10-15 անգամ»՝ բացատրելով, որ դա «թույլ է տվել [իրեն] ավելի շատ խմել»։

2007 թվականի հունվարին նա ընդունվել է վերականգնողական կենտրոն, մինչև 2014 թվականը նա ավելի քան 250 օր անցկացրել է վերականգնողական փուլում։ 2007 թվականի հունվարին Լոհանն ընդունվել է «Wonderland Center» վերականգնողական հաստատություն՝ 30 օր մնալու համար։ Մայիսին նա ընդւոնվել է «Promises Treatment Center» վերականգնողական հաստատություն, որտեղ մնացել է 45 օր։ Հուլիսին նա ընդունվել է «Cirque Lodge» բուժման կենտրոն Սանդենսում՝ երրորդ անգամ վերականգնողական տարին անցնելու համար, որտեղ նա մնացել է երեք ամիս մինչև հոկտեմբերին իր դուրսգրումը։ 2010 թվականի օգոստոսին Լոհանը ընդունվել է ստացիոնար վերականգնողական հաստատություն, որտեղից նա ազատ է արձակվել ընդամենը 23 օր անց իսկ հոկտեմբերին, նա ընդունվել է Բեթի Ֆորդի կենտրոն՝ թմրանյութերի և ալկոհոլի բուժման համար, որտեղ նա դատարանի որոշմամբ մնացել է երեք ամիս մինչև 2011 թվականի հունվարի սկիզբը։ 2013 թվականի մայիսից հուլիս ընկած ժամանակահատվածում Լոհանը 90 օր անցկացրել է Մալիբուի Քլիֆսայդ բուժհաստատության վերականգնողական կենտրոնում։«

## Իրավական խնդիրներ
մինի|Լինդսի Լոհան (2007 թվականի հուլիս)
2007 թվականի մայիսին Լոհանը ձերբակալվել է ալկոհոլի ազդեցության տակ մեքենա վարելու մեղադրանքով: Հուլիսին` վերականգնողական փուլից երկու շաբաթ չանցած Լոհանը երկրորդ անգամ ձերբակալվեl 1 կոկաին պահելու, ազդեցության տակ վարելու և կասեցված վկայականով վարելու մեղադրանքով: Օգոստոսին Լոհանն իրեն մեղավոր է ճանաչել կոկաինի չարաշահման և ազդեցության տակ վարելու մեջ և դատապարտվել է ալկոհոլային կախվածությունից ազատման ծրագրի՝ համայնքային ծառայության, մեկ օր ազատազրկման և երեք տարվա պայմանական ազատազրկման հրամանով։ Լոհանը հայտարարություն է տարածել, որում ասել է՝ «Ինձ համար պարզ է, որ իմ կյանքը լիովին անկառավարելի է դարձել, քանի որ ես կախվածություն ունեմ ալկոհոլից և թմրանյութերից»։ Նոյեմբերին Լոհանը բանտում անցկացրել է 84 րոպե։ Շերիֆի խոսնակը որպես պատժաչափի կրճատման պատճառ նշել է գերբնակեցումը և հանցագործության ոչ բռնի բնույթը։

2009 թվականի հոկտեմբերին Լոհանի փորձաշրջանը երկարաձգվել է ևս մեկ տարով՝ մի քանի դեպքերից հետո, երբ նա չի կարողացել մասնակցել թմրամիջոցների չարաշահման բուժման դասերին դատարանի որոշմամբ։ 2010 թվականի մայիսին Լոհանը մեկնել է Կաննի կինոփառատոն՝ «*Դժոխք»* կենսագրական դրաման գովազդելու համար: Նա պետք է նկարահանվեր որպես գլխավոր դերակատար մեծահասակների համար ֆիլմի կատարող Լինդա Լավլեյսի դերում, սակայն հետագայում նրան փոխարինել են դատարանի կողմից սահմանված վերականգնողական կենտրոնում։ Քանի որ նա Կաննում է եղել՝ Լոհանը բաց է թողել առաջընթացի պարտադիր լսումները: Նրան կալանավորման հրաման է տրվել, որը չեղյալ է համարվել գրավի դիմաց։ Դատավորը որոշել է, որ Լոհանը խախտել է իր փորձաշրջանի պայմանները՝ բաց թողնելով մի քանի պարտադիր դասեր և հանդիպումներ։ Նա դատապարտվել է 90 օր ազատազրկման, որին հաջորդել է 90 օր ստացիոնար վերականգնողական բուժումը։ Այնուամենայնիվ Լոհանը կրել է ազատազրկման ընդամենը 14 օր՝ գերբնակեցման պատճառով։ Ավելի ուշ Լոհանն ասել է, որ կախվածության դեմ պայքարի ֆոնին ինքը ենթագիտակցորեն ցանկացել է բանտ նստել՝ «նստելու» և «խաղաղ լինելու» վայր գտնելու հույսով։

2010 թվականի սեպտեմբերին Լոհանի փորձաշրջանը չեղարկվել է թմրանյութերի անհաջող թեստից հետո։ Օրվա մի մասը նա անցկացրել է բանտում, նախքան գրավի դիմաց ազատ արձակվել։ 2011 թվականի փետրվարին Լոհանին մեղադրանք է առաջադրվել ոսկերչական խանութից մեկ ամիս առաջ գողացված մանյակի գողության մեջ։ Նա դատապարտվել է հասարակական աշխատանքի և 120 օրվա ազատազրկման՝ հանցավոր գողության և փորձաշրջանի խախտման համար, ինչին նա չի դիմացել։ Բանտերի գերբնակեցման պատճառով Լոհանը պատիժը կրել է տնային կալանքի տակ՝ 35 օր կրելով ոտքի մոնիտոր։ Նոյեմբերին պարզվել է, որ Լոհանը խախտել է իր փորձաշրջանի պայմանները՝ չկատարելով պահանջվող համայնքային ծառայությունը։ Նա դատապարտվել է լրացուցիչ հասարակական աշխատանքի և 30 օր ազատազրկման, որից 5 ժամից պակաս է կրել գերբնակեցման պատճառով։

### Bling Ring
2009 թվականին Լոհանի տունը կողոպտվել է Bling Ring-ի կողմից՝ նորաձևության դրդապատճառներով գողերի խմբի պարագլուխը Լոհանին համարել է իրենց վերջնական նվաճումը: Լոհանի տանը գրանցված գողության տեսահսկումը մեծ դեր է խաղացել գործը բացահայտելու համար։ 2009 թվականի օգոստոսին Ռեյչել Լին տեղափոխվել է Լաս Վեգասում իր հոր տուն, սակայն նա ստիպված է եղել վերադառնալ Կալիֆոռնիա ևս մեկ գողություն կատարելու համար, որի թիրախը Լոհանն է եղել, որն ըստ երևույթին Լիի «վերջնական նորաձևության կուռքն» է եղել և «ամենամեծ նվաճումը»: 23-ին Լին, Նիկ Պրուգոն և Դիանա Տամայոն ենթադրաբար գողացել են մոտ 130,000 դոլարի հագուստ և զարդեր Հոլիվուդ Հիլզում գտնվող Լոհանի տնից: Ըստ Պրուգոյի՝ Թամայոն և Լին «ապշել են» Լոհանի իրերից։ Այդ ժամանակ նրանք ազատության մեջ հայտնի հանցագործներ են եղել և Պրուգոն հատկապես անհանգստացած է եղել գողությունից՝ իմանալով, որ եթե նրանց ֆիքսեն տեսախցիկները, ապա կադրերը լայնորեն տեսանելի կլինեն բոլորին։ Լոհանը կարճ ժամանակով բանտարկվել է Ալեքսիս Նեյերսի կողքին գտնվող խցու որպես Բլինգ ռինգի անդամ։

Այս դեպքը լուսաբանվել է 2013 թվականին Սոֆիա Կոպոլայի *The Bling Ring* կենսագրական ֆիլմում: Ֆիլմի արխիվային կադրերում Լոհանը նկարահանվել է դատավարությունների ժամանակ: Լոհանը հիշատակել է կողոպտիչներին իր սեփական «Լինդսի» (2014) հեռուստասերիալի պիլոտային էպիզոդում։

## Ծանոթագրություններ


### Մեջբերված ստեղծագործություններ

* 
* 
* 
* 
* 
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:Հոլիվուդյան դերասաններ